Diari Oficial de la Generalitat Valenciana


Sumari del DOGV 3632, del 24-11-1999 (1999/9655)

ACORD de 5 d'octubre de 1999, de la Comissió Territorial d'Urbanisme de Castelló, que fa referència a la modificació puntual número 5 de les normes subsidiàries de Lucena del Cid.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   3632

Data del DOGV
:   24-11-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/9655


Data del document
:   05-10-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Llucena
    * pla d'urbanisme

ACORD de 5 d'octubre de 1999, de la Comissió Territorial d'Urbanisme de Castelló, que fa referència a la modificació puntual número 5 de les normes subsidiàries de Lucena del Cid. [1999/M9655]
  
Vist l'expedient relatiu a la modificació puntual número 5 de les normes subsidiàries, i de conformitat amb els següents,
  
Antecedents
  
Primer
  
El Ple de l'Ajuntament, en la sessió celebrada el 19 d'abril de 1999, va acordar aprovar el projecte de modificació número 5 de les normes subsidiàries de planejament i va procedir a l'exposició pública per mitjà d'edictes inserits en el Diari Oficial de la Generalitat Valenciana núm. 3.506, de 31 de maig de 1999, i en el periòdic Mediterráneo, de 28 d'abril de 1999.
  
En el mateix acord es va establir que en el cas que no es presentaren al·legacions, es consideraria provisionalment aprovat sense necessitat d'un nou acord. Atés que no hi va haver cap al·legació s'entén acordada l'aprovació provisional el 19 d'abril de 1999.
  
Segon
  
La documentació presentada consisteix en memòria justificativa, plànols d'informació i d'ordenació de la modificació proposada.
  
Tercer
  
L'objecte de la modificació puntual número 5 és, d'una banda, l'ajust de les alineacions en una xicoteta illa separada de la trama urbana mitjançant vials i passos de vianants que tampoc quedaven reflectits en el planejament vigent i, per tant, ara es pretenen recollir.
  
L'ajust d'alineacions es realitza en continuïtat amb les alineacions de l'illa veïna, de manera que, com a conseqüència dels ajusts, creix el sòl d'edificabilitat residencial en 30 m², s'amplia la superfície destinada a zona verda en l'espai cuneïforme entre els dos passos de vianants en una superfície de 50 m² i com a conseqüència de tot això es veu disminuïda la superfície de vial i passos en 80 m², per la qual cosa no es modifica la delimitació del sòl urbà i no es produeixen canvis en la classificació de sòl.
  
D'altra banda, en el document es justifica la compensació per l'augment d'aprofitament lucratiu privat proposat amb l'ampliació del sòl destinat a zona verda.
  
Fonaments de dret
  
Primer
  
La tramitació ha sigut correcta en compliment del que estableix l'article 38 i següents de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, d'ara endavant LRAU.
  
Segon
  
La documentació està completa en compliment del que estableix l'article 27 en relació amb el 55.1 de la LRAU.
  
Tercer
  
La modificació de què tractem implica un canvi de qualificació urbanística dins del sòl urbà. En els termes en què es planteja, i atés que es produeix un lleuger augment de la superfície edificable privada, està justificat en el mateix document el compliment dels articles 19 i 55.3 de la LRAU.
  
Quart
  
La modificació es redacta amb criteris de racionalitat a fi d'ajustar les alineacions d'una xicoteta illa aïllada i envoltada d'una topografia molt accidentada en la qual els passos de vianants i els vials públics marquen les alineacions de les illes. D'altra banda, el veïnatge amb la zona verda adjacent fa possible la compensació mitjançant l'ampliació d'una dotació pública de conformitat amb el que estableixen els articles 34 i 35 del reglament de planejament.
  
Així les coses, i des de l'exercici autonòmic de les comeses enumerades en l'article 40.1 de la LRAU, no sembla que hi haja cap obstacle que puga qüestionar l'aprovació definitiva del document.
  
Cinqué
  
De conformitat amb el que estableixen els articles 8.a i 9.1 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, en aquest cas, el director general d'Urbanisme i Ordenació Territorial pot sotmetre l'expedient a l'aprovació definitiva del conseller d'Obres Públiques, Urbanisme i Transports, o bé sotmetre la proposa al dictamen previ de la Comissió Territorial d'Urbanisme, dictamen que en el cas de municipis de menys de 50.000 habitants, com és el cas de Lucena del Cid, tindrà directament efectes de resolució executòria.
  
En virtut de tot el que s'ha exposat anteriorment, la Comissió Territorial d'Urbanisme acorda:
  
Aprovar definitivament la modificació puntual número 5 de les normes subsidiàries de planejament de Lucena del Cid.
  
Contra aquest acord, que no exhaureix la via administrativa, es podrà interposar un recurs administratiu d'alçada, en el termini d'un mes, davant del conseller d'Obres Públiques, Urbanisme i Transports, això sense perjudici d'utilitzar qualsevol altre recurs que es considere oportú.
  
Castelló de la Plana, 5 d'octubre de 1999
  
El secretari de la Comissió Territorial d'Urbanisme,
  
FERNANDO RENAU FAUBELL